Panu Raipia

**Panu Juhani Raipia** (s. 9. tammikuuta 1969 Tampere) on suomalainen teatterinjohtaja, teatteriohjaaja, näytelmäkirjailija, näyttelijä ja yrittäjä. Raipia toimii Tampereen Komediateatterin taiteellisena johtajana.

## Ura
Vuonna 1969 teatteriympäristöön syntynyt Panu Raipia aloitti uransa lapsinäyttelijänä Yleisradion tuotannoissa. Kun isä Esko Raipia perusti Tampereen Komediateatterin vuonna 1991, oli Panu Raipia sen ensimmäinen työntekijä, mutta samaan aikaan hän työskenteli vielä opettajana. Rapialle oltiin alun perin tarjottu näyttelijäntöitä Tampereen Työväen Teatterista, mutta hän keskittyi sen sijasta opintoihinsa Tampereen Yliopistolla. Raipia näytteli vuosia Komediateatterissa, kunnes hän alkoi ohjaamaan. Näyttelijänä Raipia on sittemmin toiminut etenkin television puolella.

Raipian oma polku yrittäjänä alkoi vuonna 1989 kun hän perusti Kalevan puistotiellä sijainneen *Kalevan helmi* -nimisen baarin. Vuodesta 2019 Raipia ylläpitää yhdessä siskonsa ja lankonsa kanssa Komediateatteria vastapäätä sijaitsevaa pubia *Sisko ja sen Veli*. Hämeenpuiston ja Hallituskadun risteykseen avautui vuonna 2023 heidän perustama *Pub Wanhat Roomeot*.

Tampereen Komediateatterin johtajan työt siirtyivät isältä pojalle vuonna 1998. Panu Raipia johti teatteria yksin aina vuoteen 2016, kunnes Teemu Ojala aloitti toimitusjohtajana. Raipia jatkaa taiteellisena johtajana, ja tämä työnjako on mahdollistanut ohjaajana työskentelyn myös muissa teattereissa. Näihin lukeutuvat Turun kaupunginteatteri, Seinäjoen kaupunginteatteri ja Porin teatteri. 

Raipian ensimmäinen teos kirjailijana oli musiikkinäytelmä *Tänä iltana Georg Ots* (1997). Raipian näytelmät ovat yleensä komedioita. Komediateatterin katsotuin esitys on Raipian ohjaama *Tankki täyteen* (2015). Muun genren teoksiin lukeutuu Raipian kirjoittama ja ohjaama vuoden 2012 musiikillinen draama *Joulu 39*, joka käsittelee talvisotaa. Vuonna 2017 ensi-iltansa sai Raipian ohjaama ja dramatisoima Väinö Linnasta kertova *[[Päämäärä tuntematon]]*. Vuonna 2022 Raipia ohjasi Seinäjoelle näytelmän *Patruunatehdas*, joka pohjautui Lapuan patruunatehtaan räjähdykseen.

Kirjalija Mika Waltarin perikunta on antanut Raipialle päävastuun Komisario Palmu -näytelmistä, ja täten häntä on kuvailtu niiden "viralliseksi ohjaajaksi". Vuonna 2021 Raipia ohjasi Waltarin aiemmin julkaisemattomaan tekstiin perustuvan *[[Levätkää rauhassa, komisario Palmu]]*, joka oli Komediateatterin 30-vuotisjuhlanäytelmä. Hänen Palmu -ohjauksia on esitetty myös muualla Suomessa. 

Raipia toimi Suomen Teatteriopiston rehtorina aina vuoteen 2024, jolloin Emilia Pokkinen nimitettiin hänen seuraajaksi. Raipia on koulutukseltaan kasvatustieteen maisteri ja ilmaisutaidon opettaja. Rapia toimi 2014–2018 *Tampere tunnetuksi ry:n* puheenjohtajana ja 2016–2024 *Suomen teatterijohtajaliiton* hallituksessa.

Panu Raipia on vuonna 2024 ensi-iltansa saaneen *[[Kyllä isä osaa -elokuva|Kyllä isä osaa -elokuvan]]* ohjaaja. Vuonna 2015 hän ohjasi sarjasta myös näytelmäversion.

## Yksityiselämä
Panu Raipia oli 20 vuotta naimisissa näyttelijä Anu Niemen kanssa. Heillä on liitosta yksi lapsi, tytär Idalilja (s. 2004). Raipian nykyinen vaimo on Minna Raipia. He avioituivat heinäkuussa 2023.

Panu Raipian isä oli näyttelijä-yrittäjä Esko Raipia (1946–2022) ja äiti koreografi Maija-Leena Raipia (1931–2022).  Hänen siskonsa (sisarpuoli) on ravintoloitsija Loretta Pietilä.

## Huomionosoituksia

* Suomen Näyttämötaiteen kultainen ansiomerkki, 2021 (Suomen teatterijärjestöjen keskusliitto)
* Tampereen I luokan kultainen ansiomitali, 2018 (Tampereen kaupunki)
* Suomen Leijonan ritarimerkki, 2015 (Suomen tasavallan presidentti)
* Kultainen yrittäjäristi, 2009 (Suomen Yrittäjät)
* Vuoden yrittäjä, 2006 (Tammerkosken Yrittäjät)

## Kirjallinen tuotanto

* *Vilpitön mieli* (2019, dramatisoija)
* *Päämäärä tuntematon* (2017, dramatisoija)
* *Reinikainen* (2016, dramatisoija)
* *Aarresaari* (2016, kirjailija)
* *Ei tolkun häivää* (2014, kirjailija)
* *Levottomat jalat* (2013, kirjailija)
* *Tirkistelyä* (2013, kirjailija)
* *Lekaa ja leivoksia* (2010, kirjailija)
* *Jäniksen vuosi* (2007, dramatisoija)
* *Hyvää syntymäpäivää, Vivian!* (2005, kirjailija)
* *Kuin tuhka tuuleen* (2004, kirjailija)
* *Kaunotar ja hirviö* (2003, kirjailija)
* *Koko kaupungin Vinski* (2003, dramatisoija)
* *Suloinen myrkynkeittäjä* (2002, dramatisoija)
* *Ulvova mylläri* (2001, dramatisoija)
* *Aladdinin taikalamppu* (2001, kirjailija)
* *Känkkäränkkä - kaksinäytöksinen kokoperheen musikaali* (2001, kirjailija)
* *Känkkäränkän joulu* (2000, kirjailija)
* *Ashes to Ashes, Boom to Bust* (2000, kirjailija)
* *Känkkäränkkä ja omituinen aapiskukko* (1999, kirjailija)
* *Lumikki ja seitsemän kääpiötä* (1999, kirjailija)
* *Onnellinen mies* (1999, dramatisoija)
* *Känkkäränkkä ja taikajauhe* (1998, kirjailija)
* *Kulkurin valssi eli Koivusaaren kartanon salaisuus* (1998, kirjailija)
* *Tänä iltana Georg Ots* (1997, kirjailija) 

## Filmografia

*

Lähde: 

## Lähteet